Deg usbeddi n usenfar, aselmad yettḥami inelmaden-is, yettili-asen i lmendad, akken i d-tella tririt n yinelmaden ɣef usteqsi wis semmus (05). Deg temsirin i neḥder nwala belli d aselmad i yesedduyen timsirin n uheggi n usenfar anda d-yettextiri s timmad-is asentel iɣef ara d-mmeslayen yinelmaden-is. Ibeṭṭu-ten d igrawen. Deg yal agraw yettextiri anelmad ifazen aṭas akken ad d-sfaydin yinelmaden i ixuṣṣen. Aselmad yettabeɛ leqdic n yinelmadenis, yesseɣtay-asen tuccḍiwin, mi kfan axeddim-nsen, ad ten-yektazel, s yin akkin ad xedmen aseɣti aneggaru.